kardosdrur/scandi-wiki huggingface dataset:
Den mongolide race

Den mongolide race eller mongolid (mongoloid) er et begreb, som bruges til raceindeling af mennesker. Begrebet "mongoloid" blev introduceret i det 18. århundrede inden for datidens hvide menneskers etnologi, hvor det blev benyttet til at beskrive befolkninger i Centralasien og Østasien som en del af den tredelte racemodel: Den mongolide race, den kaukaside race og den negride race. Til trods for at nogle retsantropologer og andre videnskabsfolk fortsat benytter begrebet i nogle sammenhænge, møder begrebet i dag modstand hos de fleste antropologer, fordi der stilles spørgsmålstegn ved validiteten af sådanne modeller.

Mongolider som stereotyper 
Begrebet omhandlede tidligere hvad nogle så som en samlebetegnelse for indfødte befolkningsgruppers ydre træk i Østasien, Centralasien, Sydøstasien, Sibirien eller Nordasien, Nordeuropa, Arktis, Amerika, dele af Stillehavsøerne, dele af Afrika (Madagaskar) og dele af Sydasien. Altså uden den viden vi har i dag, omkring hvordan alle racer på den ene eller anden måde hænger sammen historisk genetisk. Individer i disse befolkningsgrupper blev opfattet forenklet med ofte bestemte fænotype (altså ikke genetiske) træk, såsom epikantiske folder (epicanthus), sinodont og sundadont og neoteni, på trods af at det drejer sig om milliarder af individer fra vidt forgrenede befolkningsgrupper.

Hos dem, der havde denne opfattelse, kategoriseredes "den mongolide race" ensidigt som havende ansigtstræk med bl.a. folder og skrå øjenspalter som almindeligt blandt de fleste. Det betragtedes hos nogen også som mest tydeligt, at der var congenital dermal melanocytosis fra fødslen og indtil fireårsalderen. De fleste opfattedes som havende glat sort hår og mørkebrune mandel-formede øjne, og de fleste med brede relativt flade ansigter.

Såkaldte mongoloider blev også tilskrevet (og tilskrives stadig gennem racisme) stereotype psykologiske træk. Hvorvidt individers individuelle psykologiske træk udgør en social konstruktion, snarere end de er biologisk bestemte, er fortsat til debat hos nogen som har svært ved at rumme etnisk diversitet.

Referencer 

Menneskerace
Racisme
Fuge

En fuge er et mellemrum mellem mursten eller andre bygningskomponenter. Mellemrummet fungere som en samling, der holder sammen på, eller sund afstand imellem, sammenstødende elementer. Bredden på fuger kan variere meget, fugerne i en murstens væg er typisk omkring 1+ cm, hvorimod fugerne mellem almindelige havefliser næsten er nul.

Typer af fuger

Mørtelfuge 
Denne fuge er den mest udbredte og den type fuge med størst variation. Da en fuge af mørtel er et opblandingsprodukt kan man selv bestemme forholdene og derved også hårdhed, farve, tørretid og meget andet, alt efter hvilken type væg og opgave mørtlen skal bruges til.

Det er mørtel man bruger til langt de fleste murstensvægge, og fugen i en murstensvæg har den funktion at binde murstenene sammen og holde facaden tæt.

Ilmodfuge 
Også kaldet ilmodbånd fuge, er en type fuge der er blødere end andre traditionelle murstensfugeløsninger. Ilmodbånd findes i ruller der indeholder mange meter af gangen (som taperuller). Denne type fuge er ekspanderende i bredden, og derfor praktisk da et mellemrum på 3-7 millimeter kan udfyldes nemt og sikkert pga. ilmodbåndets ekspanderingsevne. Typisk for ilmodbånd er at det bruges omkring vinduer og døre.

Knasfuge 
Denne fuge opstår når man ved brolægning af betonfliser eller herregårdssten lægger stenene helt op af hinanden, så de støder sammen. Det er en fuge type man ikke anvender ved alle sten da stenene/fliserne skal kunne modstå den store friktion der opstår imellem stenene/fliserne. Normale havefliser eller betonsten må for eksempel ikke lægges med en knasfuge da de kan gå i stykker med tiden.

Plastikfuge 
Plastik fugen er en Polyurethan-baseret fugemasse som har været i brug siden 1960 og har en god hæfteevne.

Silikonefugen er knap så sundhedsskadelig som PU-fugen.

Silikonefuge 
Silikonefuge er en blød fuge som kan have forskellige egenskaber så som brandtætning, fungicid (antimug) og overmalbar.

Fordelene ved en silikonefuge fremfor at bruge ilmodbånd er et støre udvalg af farver, og hvis kvaliteten er god kan en længere holdbarhed opnås.

MS silikone 
Modificeret silikone som blev udviklet i 1990 og har den fordel kontra silikonefugen, at den er overmalbar, og derfor et godt valg til indvendig fugning, hvorimod en traditionel silikonefuge med fungicid er velegnet til badeværelset og andre vådrum.

Kilder 

Bygningsdele
Heeresgruppe Böhm-Ermolli

Heeresgruppe Böhm-Ermolli var en armégruppe i den østrig-ungarske hær, der kæmpede på østfronten under første verdenskrig. Armégruppen var aktiv fra 15. september 1915 til 25. juli 1916 og igen fra 4. oktober 1916 til 24. januar 1918. Armégruppen blev anført af Eduard von Böhm-Ermolli.

Sammensætning september 1915 - juli 1916 

 Østrig-ungarske første armé (Paul Puhallo von Brlog) 
 Østrig-ungarske anden armé (Eduard von Böhm-Ermolli)

Sammensætning oktober 1916 - januar 1918 

 Østrig-ungarske anden armé (Eduard von Böhm-Ermolli) 
 Tyske sydarmé (Felix Graf von Bothmer) 
 Østrig-ungarske tredje armé (Karl Graf von Kirchbach auf Lauterbach, efterfulgt af Karl Tersztyánszky von Nádas og Karl Kritek), fra juli 1917.

Kilder 
 Austro-Hungarian Army, Higher Commands and Commanders  
 Deutsche Biographie

Østrig-Ungarn
1. verdenskrig
Henry Theophilus Finck

Henry Theophilus Finck (født 22. september 1854 i Bethel, Missouri, død 1. oktober 1926) var en amerikansk musikforfatter.

Finck var kritiker ved New York Evening Post og lærer ved nationalkonservatoriet i musikhistorie. Finck har udgivet Wagner and his works (2 bind, oversat på tysk), Chopin, Anton Seidl, Grieg and his music (oversat på tysk), Massenet and his operas med flere arbejder af underholdende og populært-oplysende karakter.

Kilder 

  

Musikkritikere fra USA
Musikforskere fra USA
Musikhistorikere
Faglitterære forfattere fra USA
Engelsksprogede forfattere
Amerikanere i 1800-tallet
Amerikanere i 1900-tallet
Personer fra Missouri
Johann Friedrich Blumenbach

Johann Friedrich Blumenbach (født 11. maj 1752 i Gotha, død 22. februar 1840) var en tysk læge og naturforsker. Han regnes som vigtig indenfor fysisk antropologi.

Han studerede i Jena og Göttingen, hvor han 1776 blev ekstraordinær professor i medicin og inspektør ved det naturhistoriske museum. Her holdt han i næsten 60 år sine af tilhørere fra alle nationer besøgte forelæsninger over naturhistorie, sammenlignende anatomi, fysiologi og medicinens historie og indlagde sig navnlig stor fortjeneste af zoologien, idet han — endnu før Georges Cuvier — bragte den i nøje forbindelse med den sammenlignende anatomi. Af hans talrige skrifter kan nævnes flere i mange udgaver og oversættelser foreliggende hånd- eller lærebøger, såsom: Handbuch der Naturgeschichte (1780), Institutiones physiologicae (1787) og Handbuch der vergleichenden Anatomie & Physiologie (1804). Betydning i nutiden har dog navnlig de på grundlag af hans dengang ganske enestående kraniesamling udførte undersøgelser over menneskeracerne, der fx fremkom i hans berømte disputats De generis humani varietate nativa (1775); den heri såvel som i senere arbejder foretagne inddeling i 5 menneskeracer regnes som det ældste forsøg på en raceinddeling af menneskeheden.

Kilder 
 

Biologer fra Tyskland
Læger fra Tyskland
Professorer fra Tyskland
Ansatte ved Göttingens Universitet
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Personer fra Gotha
Giro d'Italia 2002

Giro d'Italia 2002 var den 85. udgave af Giro d'Italia, en af cykelsportens Grand Tours. Løbet blev kørt fra 11. maj til 2. juni 2002. Giroen startede med en 6,5 km lang  prolog, som blev kørt gennem gaderne i den hollandske by Groningen. Løbet sluttede i den italienske by Milano.

Hold

Trøjernes fordeling gennem løbet

Referencer 

2002
Cykelløb i 2002
Vilhelm af Hessen-Philippsthal-Barchfeld

Vilhelm af Hessen-Philippsthal-Barchfeld henviser til:

 Vilhelm af Hessen-Philippsthal-Barchfeld (1692-1761) – tysk general
 Vilhelm af Hessen-Philippsthal-Barchfeld (1786-1834) – dansk general
 Vilhelm af Hessen-Philippsthal-Barchfeld (1831-1890) – tysk admiral
Severin Jørgensen

Jens Severin Jørgensen (født 31. marts 1842 Rostrup ved Hobro, død 10. januar 1926 Vester Nebel) var initiativtager til dannelsen i 1896 af Fællesforeningen for Danmarks Brugsforeninger, FDB. Foreningen ændrede i 2013 sit navn til Coop amba.

Severin Jørgensen blev født 31. marts 1842 i Rostrup Skole ved Hobro som søn af lærer P. M. Jørgensen i et stærkt religiøst hjem. Efter konfirmationen kom han urmagerlære, men en svag ryg fik ham til at opgive, og han kom i stedet i lære i en manufakturhandel i Aarhus. Efter sin læretid blev Severin Jørgensen bestyrer af en købmandsforretning på Mols. Han forsøgte sig senere som selvstændig i Beder ved Aarhus, i Jelling og senere i Sønder Kirkeby på Falster.

I 1868 blev Severin Jørgensen bestyrer af den filial i Ulslev, som Idestrup Brugsforening havde etableret i nabobyen på Falster samme år, men det var først da han i 1875 flyttede til Vester Nebel ved Kolding som uddeler i brugsforeningen dér, at Severin Jørgensen for alvor fik succes. Foreningen åbnede filialer i nabolandsbyerne, og i 1883 inviterede han en række andre brugsforeninger til at lave fællesindkøb sammen med Vester Nebel Brugsforening. Selv om ideen ikke slog an fra begyndelsen blev dette initiativ den egentlige anledning til dannelsen af den nationale Fællesforening for Danmarks Brugsforeninger, FDB, i 1896.

Severin Jørgensen blev FDB's første formand og var formand frem til 1914. I hans formandsperiode var Severin Jørgensen blandt andet initiativtager til FDB's etablering af produktionsanlæg i Kolding, Esbjerg og Viby Jylland. Severin Jørgensen var en flittig skribent og indledte forsøg med medlemskommunikation, som senere blev til Samvirke og han talte varmt for, at brugserne havde 'Ærlige varer til ærlige priser', hvilket gav anledning til, at FDB i 1928 som de første i Danmark med etablering af eget laboratorium begyndte at interessere sig for fødevarekvalitet og varedeklarationer.
  
Severin Jørgensen var ikke blot en drivkraft i brugsforeningsbevægelsen, men også i udbygningen af andelsbevægelsen. Han var med til at oprettelse Dansk Andels Ægeksport i 1894, og han var hovedansvarlig bag oprettelsen af Andelsudvalget i 1899 og senere af Dansk Andels Cementfabrik i 1911.

Litteratur 
 "Severin Jørgensen" af Jens Therkelsen. Arnfred, Det Danske Forlag, 1942
 "Brugsen - en anderledes forretning?" af Kristoffer Jensen (red), Samvirke, 2016.

Noter

Eksterne henvisninger 
 

Personer i Brugsbevægelsen i Danmark
Personer i Kraks Blå Bog (afdøde)
Norwegian Getaway

Norwegian Getaway er et krydstogtskib ejet af det amerikanske rederi Norwegian Cruise Line.

Skibet er søsterskib til Norwegian Breakaway og blev bygget på det tyske skibsværft Meyer Werft i Papenburg. Norwegian Getaway blev leveret i 2013 og blev døbt 7. februar 2014 af Miami Dolphins Cheerleaders. Skibet stævnede ud på sin jomfrusejlads dagen efter.

Referencer

Eksterne henvisninger 

 Norwegian Getaway på Norwegian Cruise Lines hjemmeside 

Etableret i 2014
Krydstogtskibe
Aksilær fascie

Aksilær fascie former sammen med huden bunden af armhulen.

Referencer 

Muskelsystemet
Brachial fascie

Brachiale fascie (armens dybe fascie) er sammenhængende, da den dækker deltoideus og pectoralis major ved at den hæfter over på kravebenet, acromion og skulderkammen; den former en tynd, løs membranøs kappe på musklerne i armen, og sender septa mellem dem; den består af fibre anbragt i en cirkulær eller spiral retning, og forbundet gennem vertikale og skrå fibre.

Muskelsystemet
Prague (Oklahoma)

Prague er en by i det sydøstelige Lincoln County i Oklahoma i USA. I 2010 boede der 2.386 mennesker i byen, hvilket var en stigning på 11,6 % fra 2000. Tjekkiske immigranter grundlagde byen og opkaldte den efter hovedstaden i Tjekkiet, Prag, men med en ændret udtale af navnet.

Referencer 

Byer i Oklahoma
Boldrup Museum

Boldrup Museum er et landbrugsmuseum lidt syd for Nørager nord for Hobro. Museet er indrettet i et trelænget husmandssted, og viser livet på landet omkring 1890, med tilhørende afgrøder og dyr.

Referencer

Eksterne henvisninger 
 Boldrup Museum på Nordjyllands Historiske Museums hjemmeside

Museer i Region Nordjylland
Historiske museer i Danmark
Bygninger, konstruktioner og anlæg i Rebild Kommune
Landbrugsmuseer
Darly Zoqbi de Paula

Darly Zophi de Paula (født 25. august 1982 i Ponte Nova, Brasilien) er en spansk håndboldspiller af brasiliansk oprindelse, som spiller for Gloria Bistrița .  Hun har tidligere spillet for det brasilianske håndboldlandshold, hvor hun blandt andet deltog ved OL i 2004 og OL i 2008.

Referencer 

Håndboldspillere fra Brasilien
Håndboldspillere fra CS Gloria 2018 Bistrița-Năsăud
Håndboldspillere fra Spanien
LEGO Mindstorms

Lego Mindstorms serien består af software og hardware til at lave brugerdefinerede, programmerbare robotter. De inkluderer en intelligent klods computer der kontrollere systemet, et sæt modulære sensorer og motorer, og LEGO-dele fra Lego Technic-serien, sådan at der kan skabes mekaniske systemer.

Hardwaren og softwaren i Mindstorms Robotics Invention System-sættet har rødder i den programmerbare klods der blev lavet hos MIT Media Lab. Denne klods blev programmeret i Brick Logo. Det første visuelle programmeringsmiljø blev kaldt LEGOsheets, da det blev skabt af University of Colorado i 1994, baseret på AgentSheets.

Se også 
 LEGO Mindstorms NXT 2.0

Referencer 

 

Mindstorms
IF Ådalen

IF Ådalen' er en dansk idrætsforening belligende i den østjyske by Lime, og er den samlende idrætsforening for lokalområdet Ådalen i Syddjurs Kommune, som dækker byerne Skørring, Andi, Syvveje, Lemmer, Lime, Mygind, Mellemmølle, Fårup, Søby, Skader, Halling, Karlby, Termestrup, Hvilsager, Kastrup.

Syddjurs Kommune
Idrætsforeninger i Danmark
Prague (Nebraska)

Prague er en landsby i Saunders County i delstaten Nebraska i USA. Der var 303 indbyggere ved folketællingen i 2010. Landsbyen er opkaldt efter Tjekkiets hovedstad, Prag.

Referencer 

Byer i Nebraska
Prague

Prague er det engelske navn for Prag, Tjekkiets hovedstad. Derudover er det også:
 Prague (Oklahoma) – By i Oklahoma, USA
 Prague (Nebraska) – By i Nebraska, USA
Papenburg

Papenburg er en tysk by beliggende ved floden Ems i Landkreis Emsland, i den sydvestlige del af delstaten Niedersachsen. Ved udgangen af 2015 havde byen 36.690 indbyggere.

Byens største arbejdsplads er skibsværftet Meyer Werft, som blandt andet bygger nogle af verdens største krydstogtskibe. I 2015 var over 5.000 personer beskæftiget på værftet.

Eksterne henvisninger 

 Papenburgs officielle websted
Rome (Georgia)

Rome er administrationsbyen i Floyd County i den nordvestlige del af delstaten Georgia i USA. Rome har  indbyggere. Byen Rome indgår i et sammenhængende byområde kaldet "Rome, Georgia, Metropolitan Statistical Area", der omfatter hele Floyd County og har 97.613(2017) indbyggere.

Rome ligger nedenfor bjergkæden Appalacherne ved sammenløbet af floderne Etowah River og Oostanaula River som danner begyndelse af Coosa River. Området var længe beboet af Creek og senere Cherokee-folket.

Byen ligger på syv bakker som floderne løber imellem, hvilket inspirede til at opkalde byen efter Italiens hovedstad, Rom.

Referencer

Eksterne henvisninger 

Byer i Georgia
Rome

Rome kan henvise til:
 Rom – Italiens hovedstad. Rome er det engelske navn for byen.
 Rome (Georgia) – by i Georgia, USA.
 Rome (tv-serie) – britisk/amerikansk/italiensk tv-serie fra 2005-2007.
Bola

En bola (fra  (bold); også omtalt ved flertalsformen bolas og som boleadoras) er et kastevåben, der består af 3 reb, ca. 1 meter lange, der er bundet sammen i den ene ende og i den anden ende er udstyret med sten indsyet i skindposer. Bolaer anvendes til at fange dyr ved at vikle sig om deres ben. De er primært blevet brugt af Sydamerikas oprindelige folk og de argentinske cowboys, gauchoerne.

Kastevåben
Jagt
Hanne Lagerbon

Hanne Lagerbon (født 7. december 1944 i Glostrup) er en tidligere dansk landsholdspiller i håndbold, som i perioden 1964-1973 spillede 107 landskampe og scorede 128 mål. Hun spillede klubhåndbold i Glostrup IC. Hun deltog i tre VM-slutrunder for Danmark i 1965, 1971 og 1973.

Referencer  

Håndboldspillere fra Danmark
Personer fra Glostrup
Tove Hansen

Tove Hansen (15. oktober 1948 i Glostrup - 30. december 1989 i Greve) var en dansk landsholdspiller i håndbold som i perioden 1972-1973 spillede 29 landskampe och scorrede 33 mål. Hun spillede klubhåndbold i Glostrup IC. Som spydkaster i GIC kastede hum 39,86 i 1974.

Eksterne henvisninger 
Tove Hansen på Haslund.info

Håndboldspillere fra Danmark
Spydkastere fra Danmark
Atleter fra Glostrup IC
Personer fra Glostrup
Pansergrav

En pansergrav er en bred og dyb grav i terrænet på tværs af fjendens formodede fremrykningsretning. Gravens profil søges dimensioneret således, at kampvogne vil have svært ved at passere graven, navnlig at komme op igen på den anden side. Herved kan fremrykning med brug af kampvogne sinkes eller kampvognsangreb kan begrænses til at finde sted på særligt befæstede steder, hvor f.eks. en vej er spærret af tjekkiske pindsvin eller andre flytbare barrierer og dækket af antitank-skyts. Pansergrave omkranser gerne befæstede positioner.  

Militær
Gode råd

Gode råd er en type tynde, sprøde kager, der er beslægtede med vafler, især den type der benyttes til isvafler. Dejen, der er ganske lind, øses ud på et smurt gode råd-jern, der består af to flade plader af jern med dekorative udskæringer. Pladerne, der er monteret i en slags tang, klemmes sammen, og jernet holdes over åben ild, til kagen er bagt. Gode råd kan være rektangulære, lidt større end et spillekort, eller de kan være runde på størrelse med en desserttallerken. Udskæringerne i pladerne giver kagerne en dekoration af blomsterslyng og lignende.

Gode råd er en af de kager, der indgår i sønderjysk kaffebord.

Kager
Aase Jensen (håndboldspiller)

Aase Jensen (født Aase Søndergaard, 20. september 1945 i Glostrup) er en tidligere dansk landsholdspiller i håndbold som i perioden 1966-1971 spillede 43 landskampe og scorede 73 mål. Hun spillede klubhåndbold i Ledøje-Smørum Håndbold og Glostrup IC.

Referencer 

Håndboldspillere fra Danmark
Personer fra Glostrup
Syring

En syring eller skrædderring er en ring, der placeres på langfingeren kan benyttes ved syning i hånden i stedet for et fingerbøl. Skrædderringen har traditionelt været benyttet af mandlige skræddere. Ringen, der normalt er af jern, er bred og forsynet med fordybninger svarende til overfladen på et fingerbøl. Den anbringes på yderste led af langfingeren. Man kan nu fastholde nålen mellem pegefinger og tommelfinger og med en sideværts bevægelse af hånden presse nålen gennem stoffet. Det kan gøres hurtigere og med større kraft end hvis man skal bøje fingeren med et fingerbøl. Desuden er man mindre udsat for at udvikle slidgigt i fingrene.

Kilder og henvisninger
 Skalk, Skræddersyet 1962 / nr. 2, side 13

Værktøj
Håndarbejde
Ringe
Børge Jensen (bryder)

Børge Emil Jensen (18. juni 1911 i Nørre Tranders, Aalborg - 12. januar 1967) var en dansk bryder fra Thor Vejgård, som blev året som Årets fund 1932 efter OL. I weltervægt i fri stil var der i alt ni deltagere, Børge Jensen tabte sine to indledende kampe til Jean Földeak fra Tyskland og den senere guldmedaljevinder Jack Francis Van Bebber fra USA. Børge Jensen havde herefter minus 6 point og var ude af konkurrencen. I weltervægt i græsk-romersk stil var der i alt otte deltagere. Børge Jensen vandt i den første indledende runde over Arild Dahl fra Norge på point, mens han tabte de næste to kampe til Osvald Käpp fra Estland og Väinö Kajander fra Finland. Børge Jensen havde herefter minus 7 point og var ude af konkurrencen.

Børge Jensen vandt to danske mesterskaber i weltervægt; 1932 og 1935.

Eksterne henvisninger 
 

Olympiske brydere fra Danmark
Brydere fra Danmark
Årets fund i dansk idræt
Lasse Hjortnæs

Lasse Hjortnæs (født 15. oktober 1960 i København) er en dansk tidligere sejlsportsudøver, som vandt en lang række internationale mesterskaber i finnjolle. Civilt er han uddannet cand.merc. og har nu sin egen butikskæde, der sælger sportsudstyr.

Sejlsportskarriere 
Lasse Hjortnæs sejlede for Kongelig Dansk Yachtklub. Han vandt VM-guld i finnjolle i 1982, 1984 og 1985 samt EM-guld i 1981, 1982 og 1985. Han deltog i OL fire gange: 1980, 1984, 1988 og 2000, hvor hans bedste resultat var en femteplads ved legene i Seoul i 1988. I Moskva 1980 blev han nummer 13, i Los Angeles 1984 nummer 12 og i Sydney 2000 nummer 20.

Han blev i 1977 kåret til Årets Fund i dansk idræt, og han er optaget i finnjollesejlernes Hall of Fame.

Efter afslutningen af sin karriere har Hjortnæs på motionsplan dyrket blandt andet bjergbestigning, skisport og cykling.

Erhvervskarriere 
Sideløbende med sportskarrieren erhvervede Lasse Hjortnæs sig en cand.merc., og han begyndte tidligt at beskæftige sig erhvervsmæssigt med sportstøjet. Fra 1978 importerede han sejlertøj fra USA, og fra 1982 fik han dansk agentur på et amerikansk tøjmærke. I midten af 1980'erne begyndte han at fremstille t-shirts. Dette udviklede sig, så han fra 1990 opbyggede en forretningskæde under eget navn. Kæden omfattede i 2002 femten butikker og solgte primært parallelimporterede mærkevarer.

Kilder

Eksterne henvisninger 

Sejlsportsfolk fra Danmark
Årets fund i dansk idræt
Erhvervsfolk fra Danmark
Henning Brandis

Henning Brandis (født 17. juli 1916 i Elberfeld, død 16. november 2004 i Bonn) var en tysk læge og mikrobiolog.

Han var professor i medicinsk mikrobiologi og immunologi og direktør for Institut for medicinsk mikrobiologi og immunologi ved Bonns Universitet fra 1967 indtil sin emeritering i 1984. Han var redaktør for Zeitschrift für Immunitätsforschung (nu Immunobiology) og medlem af Leopoldina. Han modtog Bundesverdienstkreuz i 1976.

Brandis var sønnesøn af den bekendte botaniker og skovadministrator Sir Dietrich Brandis, der trådte i britisk tjeneste og blev generalskovinspektør i Britisk Indien, og var oldebarn af filosoffen Christian August Brandis og tipoldebarn af den danske livlæge hos dronningen, Joachim Dietrich Brandis.

Referencer 

Læger fra Tyskland
Ansatte ved Bonns Universitet
IPhone 7

iPhone 7 og iPhone 7 Plus er smartphones udviklet af Apple Inc., og den tiende generation af iPhone. Apple præsenterede den 7. september 2016 i Bill Graham Civic Auditorium i San Francisco, USA.

Som en af forskellene fra tidligere iPhone-modeller, havde Apple fjernet det 3,5 mm store jackstik i telefonen.

Referencer

Eksterne henvisninger 

 iPhone 7 på Apples officielle websted

7
Etableret i 2016
Gjesing Ringvej

Gjesing Ringvej  er en tosporet ringvej og er en fortsættelse af Kjersing Ringvej der går igennem det nordlige Esbjerg, hvor den går forbi Esbjerg Storcenter.

Den er med til at fordele trafikken fra Esbjerg Storcenter og erhvervsområdet ved centeret, der skal ud til Vestvejen (sekundærrute 463) der går mod Billum, primærrute 12 der går mod Herning og Esbjergmotorvejen E20 ved tilslutningsanlægget 75 Esbjerg N der går mod Kolding, Esbjerg Centrum og Esbjerg Havn. 

Vejen forbinder Kjersing Ringvej øst med Gjesing Ringvej i vest.

Kilder 

Transport i Esbjerg
Ringveje i Danmark
Sædding Ringvej

Sædding Ringvej er en tosporet ringvej og er en fortsættelse af Gjesing Ringvej. Den går igennem det nordlige Esbjerg og til Sædding og Sædding Strand i det vestlig Esbjerg.

Den er med til at fordele trafikken der skal fra det nordlige og vestlige Esbjerg, og ud til Vestvejen (sekundærrute 463) der går mod Billum, primærrute 12 der går mod Herning og Esbjergmotorvejen E20 ved tilslutningsanlæg 75 Esbjerg N, der går mod Kolding og Esbjerg Centrum og Esbjerg Havn. 

Vejen forbinder Gjesing Ringvej øst med Sædding Ringvej i vest.

Kilder 

Transport i Esbjerg
Ringveje i Danmark